งาน RetailEX ASEAN 2018 คืองานอะไร
RetailEX ASEAN 2018 คือ งานแสดงสินค้าและการประชุมด้านการค้านานาชาติที่ใหญ่ที่สุดในภูมิภาคเอเชียตะวันออกเฉียงใต้ เพื่อผู้ประกอบการค้าปลีกและแบรนด์ต่าง ๆ ยกระดับความสำเร็จสู่อุตสาหกรรมค้าปลีกในตลาดอาเซียน จัดโดย สมาคมผู้ค้าปลีกไทย ร่วมกับ แคลเรียน อีเว้นท์ และบริษัท อิมแพ็ค เอ็กซิบิชั่น แมเนจเม้นท์ จำกัด นอกจากนั้น ยังได้รับความสนับสนุนจาก สำนักงานส่งเสริมการจัดประชุมและนิทรรศการ (องค์การมหาชน) หรือ TCEB อีกด้วย

กิจกรรมไฮไลท์ในงาน RetailEX ASEAN 2018 
RetailEX ASEAN 2018 ได้นำเสนอสิ่งใหม่ ๆ ที่น่าจับตา และครอบคลุมรอบด้านธุรกิจค้าปลีกแบบครบจบในงานเดียว ตั้งแต่สตาร์ทอัพ ไปจนถึงการสร้างร้านค้า และเคล็ดลับการสร้างความสำเร็จสำหรับการค้าออนไลน์ โดยมีกิจกรรมไฮไลท์ต่าง ๆ ดังนี้

1.การออกแบบร้านค้า (Design Pavilion) – โชว์เคสแนวคิดการออกแบบร้านค้าใหม่ล่าสุด เพื่อดึงความสนใจและสร้างประสบการณ์ใหม่ให้กับลูกค้า

2.งานแสดงเครื่องจำหน่ายสินค้าอัตโนมัติและสิ่งอำนวยความสะดวกแบบบริการตนเอง (Vending Machine & Self-Service Facilities Expo) – นวัตกรรมเพื่อผู้ประกอบการด้านอาหารและเครื่องดื่มโดยเฉพาะ ด้วยการนำเสนอระบบการชำระเงินและการควบคุมการจัดการทางไกล (Payment and Remote Monitoring Systems) อาทิ บูธถ่ายรูป (Photo Booths) ตู้ชาร์จโทรศัพท์มือถือ อุปกรณ์ซักรีดแบบดูแลตัวเอง และอื่น ๆ อีกมากมาย

3.เปิดตัวรางวัลความเป็นเลิศด้านการค้าปลีกอาเซียน (ASEAN Retail Excellence Award) – รางวัลใหม่ล่าสุดเพื่อยกย่องผู้ประกอบการธุรกิจค้าปลีกที่ดีที่สุดในอาเซียน

4.โปรแกรมบริการจับคู่เจรจาธุรกิจ (Dedicated Concierge Business Matching Programme) – บริการผู้ช่วยส่วนตัวในการติดต่อระหว่างผู้ซื้อระดับภูมิภาคและท้องถิ่น กับผู้จัดแสดงสินค้าและผู้สนับสนุนการจัดงาน

5.เปิดตัวสตาร์ทอัพโซน กับ RetailEX Elevator Pitch – โซนใหม่ภายในงานรีเทลเอ็กซ์ โดยจะมีเพียง 10 โครงการสตาร์ทอัพเท่านั้น ที่จะได้รับโอกาสในการพรีเซ็นต์ไอเดียภายในเวลา 2 นาที ให้แก่นักลงทุนชั้นนำ 10 ราย

การประชุมภายในงาน RetailEX จะนำเสนอเนื้อหาที่หลากหลายมากขึ้น โดยจะมีผู้บรรยายที่โดดเด่นในวงการค้าปลีกทั้งในประเทศและต่างประเทศ ได้แก่  ผู้บริหารระดับสูงจาก 11Street, Central Group, City Mart Holdings,  The Mall Group, Unilever และอื่น ๆ อีกมากมาย เพื่อแบ่งปันความรู้เกี่ยวกับแนวโน้มการค้าปลีกล่าสุด และข้อมูลเชิงลึกในประเทศไทย และอื่น ๆ นอกจากนี้ ยังมี โครงการฝึกอบรมด้านการขายปลีก ซึ่งจัดโดยสมาคมผู้ค้าปลีกไทย เพื่อให้ความรู้เกี่ยวกับแนวโน้มอุตสาหกรรม รูปแบบธุรกิจ การสร้างแบรนด์สินค้า และการพัฒนาการออกแบบ พร้อมทั้งการสัมมนาเชิงปฏิบัติการเพื่อตลาดค้าปลีกที่จะครอบคลุมหัวข้อที่น่าสนใจสำหรับแบรนด์ และนักการตลาด ในการสร้างอัตลักษณ์ของแบรนด์ให้แข็งแกร่งขึ้น และการขยายธุรกิจอย่างมีประสิทธิภาพ

RetailEX มีผู้ร่วมแสดงสินค้าและผู้สนับสนุนการจัดงานมากกว่า 80 ราย อาทิ Zendesk, Workplace by Facebook, AsiaPay, Insider, SpotOn Interactive, System Form, Thai Foretaste, SELF Electronics, Turbon (Thailand), AJIS (Thailand), Moderate, Quikframe, Secure Solution Asia, Smart ICT, Shenzhen COSUN Sign Engineering, Canon Ball Manufacturing, Changshu Hongda Business Equipment และอื่น ๆ อีกมากมาย